ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
ప్రధాని దార్శనికత ప్రకారం ఆత్మనిర్భర్ భారత్ సాధనకోసం ఎంఎస్ ఎంఇ రంగాన్ని ప్రోత్సహించాలంటే దృఢమైన ఆర్ధిక సహాయ మోడల్ అవసరం.
సమీకృత కృషితోనే డృఢమైన ఆర్ధిక సహాయ మోడల్ సాధన: శ్రీ గడ్కరీ
ఎంఎస్ ఎంఇలకు కావాలసిన ఆర్ధిక సహాయాన్ని అందించే డృఢమైన ఆర్ధిక సహాయ మోడల్ను తయారు చేసుకోవడానికిగాను సమీకృత కృషి అవసరమని కేంద్ర ఎంఎస్ ఎంఇ శాఖ మంత్రి శ్రీ నితిన్ గడ్కరీ అన్నారు. భారతదేశ ఆర్ధికరంగానికి ఈ రంగం వెన్నెముక లాంటిదని ఆయన అన్నారు. ఆత్మనిర్భర్ లక్ష్య సాధనలో ఎంఎస్ ఎం ఇల పాత్ర కూడా కీలకమని ఆయన స్పష్టం చేశారు. నిర్వాహక మూలధనం లేకపోవడంవల్ల ప్రస్తుతం అవి అనేక సమస్యలు ఎదుర్కొంటున్నాయని ఆయన అన్నారు.
ఎంఎస్ ఎంఇలలకు సంబంధించిన ఫైనాన్స్ వీక్ ముగింపు కార్యక్రమంలో పాల్గొన్న శ్రీ గడ్కరీ వీడియో కాన్ఫరెన్స్ ద్వారా మాట్లాడారు. ఈ కార్యక్రమాన్ని గ్లోబల్ అలియాన్స్ ఫర్ మాస్ ఎంట్రప్రెన్యూర్ షిప్ సంస్థ నిర్వహించింది. జిడిపిలో 30శాతం ఎంఎస్ ఎంఇలనుంచి వస్తోందని, దీన్ని 40శాతానికి తీసుకుపోవాలనే లక్ష్యం పెట్టుకున్నామని ఆయన అన్నారు. ఇక ఎగుమతుల రంగంలో ఎంఎస్ ఎంఇలవాటా 48 శాతమని, దీన్ని 60శాతానికి తీసుకుపోవాలనే లక్ష్యంగా పెట్టుకున్నామని అన్నారు. అనేక ముఖ్యమైన ఉద్యోగాలను ఎంఎస్ ఎంఇ రంగం అందిస్తోందని అన్నారు. రానున్న ఐదేళ్లలో ఈ రంగంలో ఐదుకోట్ల ఉద్యోగాలను కల్పించాలనే లక్ష్యంగా పెట్టుకున్నామని అన్నారు.
ఈ రంగం నగరాలు, పట్టణాల కేంద్రంగా వుందని..ఈ ధోరణిలో మార్పు రావాలని ఆయన అన్నారు. గ్రామీణ, గిరిజన ప్రాంతాల్లో ఉద్యోగ కల్పన చేయాల్సి వుందని అన్నారు. ఈ క్రమంలో ఆర్ధిక సహాయాన్ని అందించే సంస్థల పాత్ర కీలకమని పేర్కొన్నారు. గ్రామీణ, గిరిజన ప్రాంతాల్లో చిన్న తరహా పరిశ్రమలు పెట్టాలంటే కార్యనిర్వాహక మూలధనం కావాలని అన్నారు. ఇందుకోసం దృఢమైన ఆర్ధిక సహాయ వ్యవస్థ కావాలని అన్నారు.
తక్కువ వ్యయంతో, పర్యావరణ హితంగా వుండే డిజైన్లు, ఆలోచనల్ని అభివృద్ధి చేయడానికిగాను సమీకృత కృషి అవసరమని తద్వారా ఎంఎస్ ఎం ఇ రంగానికి కావాల్సిన శక్తి లభిస్తుందని అన్నారు. ఆత్మనిర్భర్ భారత్ సాధనకోసం సంస్కరణలు చేపట్టి సామర్థ్యంతో పని చేసి, మార్పు తీసుకురావాలనేది ప్రధాని ఆశయమని కేంద్ర మంత్రి శ్రీ నితిన్ గడ్కరీ స్పష్టం చేశారు.
ఎంఎస్ ఎం ఇ రంగాన్ని అభివృద్ధి చేయడానికిగాను వినూత్నమైన సాంకేతికత కావాలని అన్నారు. ఈ దిశగా అనేక విధాలుగా కృషి జరిగిందనిఅన్నారు. వ్యవసాయ రంగంలోని మిగులు ఉత్పత్తులద్వారా వివిధరకాల ఇంధనాలను తయారు చేయడమే దీనికి ఉదాహరణ అని అన్నారు. వ్యర్థ పదార్థాలనుంచి సంపదను సృష్టించడంపైన దృష్టి పెట్టాలని ఆయన సూచించారు.
ప్రధాన మంత్రి కార్యాలయం
‘మహిళల కు సాధికారిత కల్పన లో 8 సంవత్సరాలు’ వివరాల ను శేర్ చేసిన ప్రధాన మంత్రి
మహిళల కు మరింత సాధికారిత ను అందించడం కోసం ఒక సరికొత్త దృష్టికోణాన్నిఏర్పరచడం జరుగుతోంది
నారీ శక్తి కి సాధికారిత ను కల్పించే దిశ లో ప్రభుత్వం చేస్తున్న కృషి ని గురించిన సమాచారాన్ని పొందుపరుస్తూ narendramodi.in వెబ్ సైట్ లో అందుబాటులో ఉంచిన వివిధ వ్యాసాల తాలూకు వివరాల ను ప్రధాన మంత్రి శ్రీ నరేంద్ర మోదీ శేర్ చేశారు.
మహిళల సంక్షేమం కోసం, మహిళల సశక్తీకరణ కోసం ప్రభుత్వం అమలు చేస్తున్న వివిధ పథకాలు మరియు కార్యక్రమాల ను గురించి సమాచారం పొందుపరుస్తూ MyGov లో ఉంచిన ఒక ట్వీట్ లోని చిత్రమాలిక ను కూడా శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘మహిళల సాధికారిత ను పెంపు చేయడం కోసం ఏ విధం గా ఒక కొత్త దృష్టికోణాన్ని ఏర్పరుస్తున్నదీ చాటే ఈ వ్యాసాల ను చదివడాన్ని మీరు ఆనందిస్తారు. విభిన్న రంగాల లో ఈ ప్రయాస లు జరుగుతున్నాయి, ఇవి మహిళల కు అధిక గౌరవానికి, అవకాశాల కు పూచీపడుతున్నాయి. #8YearsOfWomenEmpowerment’’
"Comprehensive information about the work to empower India’s Nari Shakti. #8YearsOfWomenEmpowerment"‘‘భారతదేశం యొక్క నారీ శక్తి కి సాధికారిత కల్పన కై జరుగుతూ ఉన్న కృషి ని గురించిన సమగ్ర సమాచారం ఇదుగో. #8YearsOfWomenEmpowerment’’
అని పేర్కొన్నారు.
(
విద్యుత్తు మంత్రిత్వ శాఖ
12వ చీఫ్ ఎనర్జీ మినిస్టీరియల్లో పారిశ్రామిక ఇంధన సామర్ధ్యాన్ని ప్రోత్సహించేందుకు నూతన సాధనాన్ని ప్రారంభించిన భారత్, యుకె
హరిత సాంకేతికతలను ప్రవేశపెట్టి, స్వల్ప కార్బన్ గల పారిశ్రామిక పదార్ధాలకు డిమాండ్ను ప్రేరేపించడం ప్రభుత్వ లక్ష్యం
చీఫ్ ఎనర్జీ మినిస్టీరియల్  12వ సమావేశంలో యుఎన్ఐడిఒ సమన్వయంతో ఎనర్జీ  మంత్రిత్వ శాఖల  కింద యునైటెడ్ కింగ్డమ్ ప్రభుత్వంతో కలిసి పారిశ్రామిక ఇంధన సామర్ధ్యాన్ని ప్రోత్సహించడానికి - పరిశ్రమలలో తీవ్రమైన కార్బన్ డయాక్సైడ్ ఉద్గారాలను తగ్గించే చొరవ అయిన ఇండస్ట్రియల్ డీప్ డీకార్బొనైజేషన్ ఇనిషియేటివ్  నూతన పని సాధనాన్ని ప్రారంభించింది. 12వ సిఇఎం మే31న ప్రారంభమైంది, 6 జూన్ 2021వరకు కొనసాగనుంది.
ఐడిడిఐ చొరవకు జర్మనీ, కెనెడా మద్దతు పలుకగా, త్వరలోనే మరిన్ని దేశాలు ఇందులో చేర్తాయని అంచనా. ఈ చొరవ లక్ష్యం హరిత సాంకేతికతలను ప్రోత్సహించి, తక్కువ కార్బన్ కలిగిన కార్బన్ కలిగిన పారిశ్రామిక పదార్ధాలకు డిమాండ్ను ప్రేరేపించడం.
విద్యుత్ మంత్రిత్వ శాఖ కార్యదర్శి అలోక్ కుమార్ మాట్లాడుతూ, 2030 నాటికి భారత దేశం ప్రతి జిడిపి యూనిట్కు 33 నుంచి 35 శాతం మేరకు ఉద్గారాలను తగ్గించేందుకు కట్టుబడి ఉందని చెప్పారు.
ఇనుము, ఉక్కు, సిమెంటు, పెట్రోకెమికల్స్ వంటి అత్యధిక ఇంధనం అవసరమయ్యే రంగాల్లో స్వల్ప కార్బన్ సాంకేతికతలను ప్రభావవంతంగా మోహరించడంపై ఈ హామీ ఆధారపడి ఉంది. డిమాండ్ ఉన్నరంగాలలో ప్రభుత్వ విధానాల ఫలితంగా ఇంధన ఆదా చోటు చేసుకుందని ఆయన విస్తారంగా వివరించారు.
పౌర విమానయాన మంత్రిత్వ శాఖ
కోవిడ్-19 మహమ్మారి నేపథ్యంలో విమానయాన పరిశ్రమ పునరుద్ధరణకు చర్యలు
విమానయాన రంగంపై మహమ్మారి ప్రభావాన్ని తగ్గించడానికి అన్ని ప్రయత్నాలు జరిగాయి. దేశీయ విమానయాన రంగానికి తోడ్పడటానికి తీసుకున్న కొన్ని చర్యలు ఇలా ఉన్నాయి:
1. కోవిడ్-19 మహమ్మారి కారణంగా.. దేశీయ విమాన సేవలను క్రమాంకనపు పద్ధతిలో తిరిగి ప్రారంభించబడ్డాయి. తొలత ఈ ఏడాది వేసవిలో షెడ్యూల్ చేసిన విమాన సర్వీసులలో కేవలం మూడింట ఒక వంతు  మాత్రమే నడిపేందుకు అనుమతించబడింది. ఆ తరువాత దీనిని 26 జూన్ 2020 నాటికి 45 శాతానికి, తరువాత 02 సెప్టెంబర్ 2020 నాటికి దీనిని 60 శాతానికి పెంచడమైంది.
2. ఆపరేషన్ ఆఫ్ రీజినల్ కనెక్టివిటీ స్కీమ్ - ఉడాన్  విమానాలు పైన పేర్కొన్న పరిమితులు లేకుండానే అనుమతించబడ్డాయి.
3. ఆఫ్ఘనిస్థాన్, బహ్రెయిన్, కెనడా, ఫ్రాన్స్, జర్మనీ, ఖతార్, మాల్దీవులు, యుఏఈ, యూకే మరియు అమెరికాలతో ప్రత్యేకమైన ఎయిర్-లింకులు లేదా ఎయిర్ బబుల్స్ ఏర్పాటు చేయడం జరిగింది. కోవిడ్-19 కారణంగా.. సాధారణ అంతర్జాతీయ విమాన సేవలు నిలిపివేయబడిన నేపథ్యంలో.. అంతర్జాతీయ ప్రయాణీకుల సేవలను పునఃప్రారంభించటానికి గాను ఇలాంటి తాత్కాలిక ఏర్పాట్లు చేయడమైంది.
4. పీపీపీ మార్గం ద్వారా ఇప్పటికే ఉన్న మరియు కొత్త విమానాశ్రయాలలో తగిన విధంగా ప్రైవేట్ పెట్టుబడులను ప్రోత్సహించడమైంది.
5. అన్ని ప్రధాన విమానాశ్రయాలలో కార్గో టెర్మినల్స్ అవసరమైనప్పుడు పని చేసేటట్లుగా చూసేందుకు తగిన జాగ్రత్తలు తీసుకోవడమైంది
6. దేశీయ నిర్వహణ, మరమ్మత్తు మరియు ఒరాలింగ్  సేవలపై జీఎస్టీ రేటు 5% కి తగ్గించబడింది.
7. అంతర్జాతీయ ఎయిర్ కార్గో ట్రాఫిక్లో తమ వాటాను పెంచడానికి భారతీయ క్యారియర్లను ప్రోత్సహించడం.
8. సమర్థవంతమైన గగనతల నిర్వహణ, తక్కువ మార్గాలు మరియు తక్కువ ఇంధన దహనం కోసం భారత వైమానిక దళం సమన్వయంతో భారత గగనతలంలో మార్గాల హేతుబద్ధీకరణ చేపట్టడమైంది.
పౌర విమానయాన శాఖ సహాయ మంత్రి  శ్రీ హర్దీప్ సింగ్ పురి ఈ రోజు లోక్సభకు ఇచ్చిన రాతపూర్వక సమాధానంలో ఈ సమాచారాన్ని అందించారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
దేశంలో కోవిడ్-19 లాక్ డౌన్ ప్రకటించిన మార్చి 24 నుంచి 14 రోజుల వ్యవధిలో 662 రేక్ లలో 18.54 లక్షల మెట్రిక్ టన్నుల ఆహార ధాన్యాలను దేశవ్యాప్తంగా తరలించిన ఎఫ్ సిఐ
పిఎం గరీబ్ కల్యాణ్ అన్న యోజన  దేశవ్యాప్తంగా సమర్థవంతంగా అమలుపరచడానికి అన్ని రాష్ర్టాలకు తగినంత పరిమాణంలో ఆహార ధాన్యాలు పంపింది. జాతీయ ఆహార భద్రతా చట్టం  లబ్ధిదారులందరికీ రానున్న మూడు నెలల పాటు మనిషికి 5 కిలోల వంతున ఆహారధాన్యాలు ఉచితంగా పంపిణీ చేస్తారు. యుపి, బీహార్, తెలంగాణ, అస్సాం, హిమాచల్ ప్రదేశ్, మేఘాలయ, సిక్కిం, ఉత్తరాఖండ్, మహారాష్ట్ర, మహారాష్ట్ర, గుజరాత్, హర్యానా, కేరళ, మిజోరం వంటి రాష్ర్టాలు ఇప్పటికే ఈ పథకం కింద ఎఫ్ సిఐ నుంచి ఆహారధాన్యాలు తరలించుకోవడం ప్రారంభించాయి. రానున్న రోజుల్లో మిగతా రాష్ర్టాలు కూడా పిఎంజికెఎవై కింద ఈ ఆహార ధాన్యాల తరలింపును ప్రారంభిస్తాయి. దేశవ్యాప్త లాక్ డౌన్ సందర్భంగా దేశంలోని ప్రతీ ఒక్క ప్రదేశంలోను తగినన్ని ఆహార ధాన్యాలు అందుబాటులో ఉంచేందుకు ఎఫ్ సిఐ నిరంతరాయంగా శ్రమిస్తోంది. కోవిడ్-19 మహమ్మారిని నిర్మూలించడం లక్ష్యంగా దేశవ్యాప్త లాక్ డౌన్ ప్రకటించిన మార్చి 3, 2020 నుంచి గత 13 రోజుల కాలంలో రోజుకి సగటున 1.41 లక్షల మెట్రిక్ టన్నుల ఆహారధాన్యాలు ఎఫ్ సిఐ తరలించింది. గత లాక్ డౌన్ ల సమయంలో తరలించిన రోజువారీ ఆహార ధాన్యాల పరిమాణం 0.8 లక్షల మెట్రిక్ టన్నుల కన్నా ఇది అధికం. ఈ 13 రోజుల కాలంలో 603 రేక్ లలో మొత్తం 16.88 లక్షల మెట్రిక్ టన్నుల ఆహార ధాన్యాలు తరలించింది. మరో 1.65 లక్షల మెట్రిక్ టన్నుల పరిమాణంతో 59 రేక్ లు తరలింపునకు సిద్ధంగా ఉన్నాయి.
అలాగే ఆహార ధాన్యాలు నిరంతరాయంగా అందుబాటులో ఉండేలా చూడడానికి ఎన్ఎస్ఎఫ్ఏ కింద తరలించిన ఆహార ధాన్యాలు మాత్రమే కాకుండా ఓపెన్ మార్కెట్ లో విక్రయించేందుకు ఇ వేలంతో సంబంధం లేకుండా రాష్ట్రప్రభుత్వాలకు ఎఫ్ సిఐ గోధుమ, బియ్యం సరఫరా చేస్తోంది. గోధుమ పిండి, ఇతర గోధుమ ఉత్పత్తుల తయారీదారుల అవసరాలు తీర్చేందుకు ఆయా జిల్లా మెజిస్ర్టేట్లు అందించిన అంచనాల మేరకు ఎఫ్ సిఐ ఈ గోధుమ అందిస్తోంది. ఈ ఓపెన్ మార్కెట్ విక్రయం కోసం ఎఫ్ సిఐ ఇప్పటివరకు13 రాష్ర్టాలకు 1.38 లక్షల మెట్రిక్ టన్నుల గోధుమ, 8 రాష్ర్టాలకు 1.32 లక్షల మెట్రిక్ టన్నుల బియ్యం అందించింది.
ఈ కాలంలో లోడింగ్, అన్ లోడింగ్ అయిన ఆహారధాన్యాల వివరాలు ఈ దిగువ లింక్ లలో అందుబాటులో ఉన్నాయి.
1. Statewise details of rakes loaded during lockdown period
(2. Statewise details of rakes unloaded during lockdown period
ప్రధాన మంత్రి కార్యాలయం
ఫాస్ట్ రిటైలింగ్ కంపెనీ లిమిటెడ్ యొక్క చైర్ మన్, ప్రెసిడెంట్ మరియు సిఇఒ శ్రీ తదాశీ యానాయి తో సమావేశమైనప్రధాన మంత్రి
ప్రధాన మంత్రి శ్రీ నరేంద్ర మోదీ యూనీక్లో కు మాతృ సంస్థ అయినటువంటి ఫాస్ట్ రిటేలింగ్ కంపెనీ లిమిటెడ్ చైర్ మన్, ప్రెసిడెంట్ మరియు సిఇఒ శ్రీ తదాశీ యానాయి తో టోక్యో లో ఈ రోజు న సమావేశమయ్యారు. ఈ సమావేశం లో వారు భారతదేశం లో శరవేగం గా వృద్ధి చెందుతున్న వస్త్రాల మరియు దుస్తుల బజారు మరియు భారతదేశం లో టెక్స్ టైల్ ప్రాజెక్టు ల కోసం తీసుకు వచ్చినటువంటి ఉత్పత్తి తో ముడిపెట్టిన ప్రోత్సాహకం  పథకం లో భాగం గా అందివస్తున్న పెట్టుబడి అవకాశాల పై చర్చించారు. వారు పారిశ్రామిక అభివృద్ధి, మౌలిక సదుపాయాల కల్పన, పన్నుల విధానం మరియు శ్రమబలం రంగాలు సహా భారతదేశం లో విదేశీ పెట్టుబడిదారుల కు వ్యాపారాన్ని చేయడం లో సౌలభ్యాని కి సంబంధించినటువంటి వివిధ సంస్కరణల ను గురించి కూడా చర్చించారు.
వస్త్రాల ఉత్పత్తి కి ఒక ప్రముఖ కేంద్రం గా మారాలని భారతదేశం తలపెట్టిన యాత్ర లో, మరీ ముఖ్యం గా టెక్స్ టైల్ మేన్యుఫాక్చరింగ్ లో సాంకేతిక విజ్ఞానం ఉపయోగం లో యూనీక్లో మరింత ఎక్కువ భాగస్వామ్యాన్ని వహించాలి అంటూ ప్రధాన మంత్రి ఆహ్వానం పలికారు. వస్త్ర రంగాన్ని మరింత గా పటిష్ట పరచడం లక్ష్యం గా ప్రారంభించినటువంటి పిఎమ్-మిత్ర పథకం లో కూడాను పాలుపంచుకోవలసింది గా కూడాను యూనీక్లో ను ప్రధాన మంత్రి ఆహ్వానించారు.
ఆర్థిక మంత్రిత్వ శాఖ
2020-21 ఆర్థిక సంవత్సరంలో 7,200 కి పైగా కేసులకు సంబంధించిన 31,000 కోట్ల రూపాయల కంటే ఎక్కువ ఇన్-పుట్-టాక్స్-క్రెడిట్ మోసాన్ని ఛేదించిన - సి.జి.ఎస్.టి. అధికారులు
2020-21 ఆర్థిక సంవత్సరంలో వస్తువులు, సేవల పన్ను  పరిధిలోని ఇన్-పుట్-టాక్స్-క్రెడిట్  నిబంధనను దుర్వినియోగం చేయడం ద్వారా 31,000 కోట్ల రూపాయల కంటే ఎక్కువ విలువైన పన్ను మోసాన్ని వస్తువులు, సేవల పన్ను అధికారులు కనుగొన్నారు. ఈ సందర్భంగా, నకిలీ ఐ.టి.సి. కి సంబంధించి, 7,200 కి పైగా కేసులు నమోదు చేయడం జరిగింది. ఈ రోజు రాజ్యసభలో అడిగిన ఒక ప్రశ్నకు కేంద్ర ఆర్థిక శాఖ సహాయ మంత్రి శ్రీ పంకజ్ చౌదరి లిఖితపూర్వకంగా సమర్పించిన సమాధానంలో, ఈ సమాచారాన్ని పొందుపరిచారు.
పరోక్ష పన్నులు, సుంకాల కేంద్ర బోర్డు  కింద సి.జి.ఎస్.టి. ఏర్పాటు ద్వారా కనుగొనబడిన ఇన్-పుట్-టాక్స్-క్రెడిట్  మోసాన్ని ఈ క్రింది విధంగా మంత్రి పేర్కొన్నారు:
|
|
క్రమ
సంఖ్య
|
|
కాల
వ్యవధి
|
|
కేసుల
సంఖ్య
|
|
మొత్తం విలువ

|
|
1
|
|
2020-21
|
|
7,268
|
|
31,233.40
అటువంటి మోసాలను నిరోధించడానికి ప్రభుత్వం తీసుకున్న అనేక చర్యలు ఈ విధంగా ఉన్నాయని, కేంద్ర మంత్రి పేర్కొన్నారు:కొత్తగా నమోదు కోసం దరఖాస్తులను పరిశీలంచే సమయంలో ఆధార్ ప్రామాణీకరణను ప్రవేశపెట్టడం;కొత్తగా నమోదు కోరుతున్న దరఖాస్తుదారుల యొక్క రద్దు చేయబడిన / ఇప్పటికే ఉన్న రిజిస్ట్రేషన్లను ధృవీకరించే సౌకర్యం;శాఖాపరమైన ప్రతికూల నోటీసులో కనుగొనబడిన పన్ను చెల్లింపుదారుల నమోదును నిలిపివేయడానికి / రద్దు చేయడానికి తగిన నిబంధనలు;వ్యాపార రహస్య సమాచారం ఆధారంగా జి.ఎస్.టి.ఎన్. ద్వారా పెద్ద సంఖ్యలో రిజిస్ట్రేషన్లను రద్దు చేయడంతో పాటు, సి.బి.ఐ.సి. ద్వారా దానిపై తదుపరి చర్యలను కొనసాగించడం;సి.జి.ఎస్.టి. చట్టం, 2017 కు చెందిన ఫారం-జి.ఎస్.టి.ఆర్.1 మరియు ఫారం-జి.ఎస్.టి.ఆర్.3బి.  మధ్య అసమతుల్యత ఉన్న చోట రిజిస్ట్రేషన్ రద్దు కోసం అదనపు ఆధారాలు ప్రవేశపెట్టడం జరిగింది;నకిలీ డీలర్లు మరియు నకిలీ కంపెనీలు వారి జి.ఎస్.టి.ఆర్.3బి. రిటర్నులను దాఖలు చేయకుండా మరియు పన్నులు చెల్లించకుండా, నకిలీ క్రెడిట్ను పాస్ చేయకుండా నిరోధించడానికి వీలుగా, 2 లేదా అంతకంటే ఎక్కువ జి.ఎస్.టి.ఆర్.-3.బి. రిటర్నులను దాఖలు చేయని పన్ను చెల్లింపుదారుడు ఫారం జి.ఎస్.టి.ఆర్-1లో బాహ్య సరఫరా ప్రకటనలను సమర్పించకుండా నిరోధించడానికి ఒక నిబంధన చేయబడింది.50 కోట్ల రూపాయల కంటే ఎక్కువ టర్నోవర్ ఉన్న అన్ని బి.2.బి. లావాదేవీ లకు ఈ-ఇన్వాయిస్లు తప్పనిసరి చేయబడ్డాయి.వరుసగా రెండు నెలల పాటు వారి ఆదాయ వివరాలను పొందుపరచని పన్ను చెల్లింపుదారులు, ఈ-వే బిల్లులు రూపొందించకుండా పరిమితం చేయబడింది. ఏదైనా సంస్థ మోసపూరితంగా ఐ.టి.సి. ప్రయోజనం పొందినట్లు, సంబంధిత అధికారి నమ్మడానికి తగిన కారణం ఉన్నట్లయితే, సి.జి.ఎస్.టి. చట్టం, 2017 లోని నిబంధన 86-ఎ ప్రకారం ఐటిసి క్రెడిట్ ని నిరోధించడం ప్రవేశపెట్టబడింది.
హోం మంత్రిత్వ శాఖ
ప్రపంచ పర్యావరణ దినోత్సవం సందర్భంగా కేంద్ర హోం మంత్రి శ్రీ అమిత్ షా సందేశం
ప్రపంచ పర్యావరణ దినోత్సవం సందర్భంగా కేంద్ర హోం మంత్రి శ్రీ అమిత్ షా మాట్లాడుతూ.. ప్రాచీన కాలం నుండి భారతదేశానికి ప్రకృతి పరిరక్షణకు సంబంధించి గొప్ప సాంప్రదాయం, మరియు లోతైన పరిజ్ఞానం ఉందని అన్నారు. మన పర్యావరణాన్ని ఆరాధించడం మరియు పరిరక్షించడం గురించిన వివిధ మార్గాలు మన సంస్కృతికి అంతర్లీనంగా ఉన్నాయని తెలిపారు.
(ఈ ప్రపంచ పర్యావరణ దినోత్సవం సందర్భంగా మెరుగైన భవిష్యత్తు కోసం మన పర్యావరణాన్ని పరిరక్షించడానికి సంకల్పించాలని ఆయన పిలుపునిచ్చారు. శ్రీ అమిత్షా సందేశాన్ని ఈ కింది లింక్ ద్వారా వీక్షించవచ్చు..
https://twitter.com/AmitShah/status/1268818088452960256?ref_src=twsrc%5Etfw%7Ctwcamp%5Etweetembed%7Ctwterm%5E1268818088452960256&ref_url=https%3A%2F%2Fpib.gov.in%2FPressReleasePage.aspx%3FPRID%3D1629690
సాంఘిక న్యాయం, మరియు సాధికారత మంత్రిత్వ శాఖ
వృద్ధుల కోసం దేశంలోని మొదటి దేశవ్యాప్త హెల్ప్లైన్.. ఎల్డర్ లైన్  అందుబాటులోకి
భారతదేశంలో 2050 నాటికి జనాభాలో దాదాపు 20% వృద్ధులు, అంటే 30 కోట్ల మందికిపైగా సీనియర్ సిటిజన్లు ఉంటారని అంచనా. ఇది ముఖ్యమైనది. ఎందుకంటే చాలా దేశాల జనాభా కంటే ఈ సంఖ్య ఎక్కువ. ఈ వయస్సువర్గం వివిధ మానసిక, భావోద్వేగ, ఆర్థిక, చట్టపరమైన , శారీరక సవాళ్లను ఎదుర్కొంటుంది. మహమ్మారి దానిని మరింత తీవ్రతరం చేసింది. మరింత ముఖ్యమైన విషయం ఏమిటంటే, ఈ వయస్సువాళ్ల ఆర్థిక, సామాజిక జ్ఞానం వనరులను దేశం ఉపయోగించుకోవచ్చు. దేశంలో వృద్ధులకు మద్దతు ఇవ్వడానికి పెరుగుతున్న అవసరాన్ని గుర్తించి, వాళ్లు ఎదుర్కొంటున్న సవాళ్లు , సమస్యలను పరిష్కరించడానికి కేంద్రం ఒక గొప్ప అడుగు వేసింది, దేశంలోని మొదటిసారి జాతీయస్థాయిలో టోల్-ఫ్రీ హెల్ప్లైన్...-14567-ను అందుబాటులోకి తెచ్చింది. పెన్షన్, చట్టపరమైన ఇబ్బందులను పరిష్కరించడం, భావోద్వేగపరమైన మద్దతును అందించడం, వారు మోసపోయిన కేసుల్లో జోక్యం చేసుకోవడం , నిరాశ్రయులైన వృద్ధులను రక్షించడం వంటి విషయాలకు సంబంధించిన ఉచిత సమాచారం , మార్గదర్శకాలను అందిస్తుంది.
'ఎల్డర్ లైన్' ఉద్దేశ్యం సీనియర్ సిటిజన్లకు లేదా వారి శ్రేయోభిలాషులకు, దేశవ్యాప్తంగా ఒక వేదికను అందించడం, వారి ఆందోళనలను పంచుకోవడం, రోజువారీగా వారు ఎదుర్కొంటున్న సమస్యలపై సమాచారం , మార్గదర్శకత్వాన్ని సులువుగా అందించడం.
ఉదాహరణకు, కాల్ చేసిన వారిలో ఒకరు పార్కిన్సన్తో బాధపడే తన అత్త కోసం ఆసుపత్రి కోసం చూస్తున్నాడు. ఆరోగ్య సమస్యలతో ఆవిడ మంచం పట్టారు. ఆమెకు కోవిడ్ పాజిటివ్ రావడంతో ఐసీయూలోని కోవిడ్ వార్డుకు మార్చవలసి వచ్చింది. కొన్ని రోజుల తర్వాత, ఆమె పాజిటివే అయినప్పటికీ ఆమెను ఇంటికి తీసుకెళ్లాలని ఆసుపత్రి పట్టుబట్టింది. దీనిని అర్థం చేసుకోలేకపోయిన బాధితుడు సాయం కోసం ఎల్డర్ లైన్ను సంప్రదించాడు. ఎల్డర్ లైన్ బృందం వెంటనే ఒక ప్రైవేట్ హోటల్ హోటల్తో మాట్లాడి, ఆమెను తాత్కాలికంగా అక్కడికి పంపించింది.
ఎల్డర్ లైన్ భారతదేశంలోని పురాతన దాతృత్వ సంస్థ అయిన టాటా ట్రస్టు, దాని భాగస్వామి అయిన విజయవాహిని చారిటబుల్ ఫౌండేషన్ చొరవ 2017 లో హైదరాబాద్లో మొదలయింది. ప్రభుత్వ సహకారంతో నగరంలోని వృద్ధులకు ఇది సహాయం చేస్తుంది. టాటా ట్రస్టులు వ్యూహాత్మక దాతృత్వాన్ని కొనసాగిస్తున్నాయి. జాతీయ ప్రాముఖ్యత ఉన్న సమస్యలపై మన స్థాయి , జోక్యం ద్వారా లక్షలాది మంది జీవితాలలో లోతైన, విశాలమైన , తిరుగులేని ప్రభావాన్ని సృష్టించాయి.
టాటా ట్రస్ట్లు , ఎన్ఎస్ఇ ఫౌండేషన్, సాంకేతిక భాగస్వాములుగా, ఎల్డర్ లైన్ నిర్వహణలో మంత్రిత్వ శాఖకు సంయుక్తంగా మద్దతు ఇస్తున్నాయి. ఇప్పటి వరకు, 17 రాష్ట్రాలు ఇప్పటికే తమ ప్రాంతాల్లో ఎల్డర్ లైన్ను తెరిచాయి. ఇతర రాష్ట్రాలు కూడా తెరవడానికి సిద్ధంగా ఉన్నాయి. గత 4 నెలల్లోనే ఈ హెల్ప్లైన్కు 2 లక్షలకు పైగా కాల్లు వచ్చాయి. దాదాపు 30,000 మందికి పైగా సీనియర్ సిటిజన్లకు ఇప్పటికే సాయం చేశారు. వీటిలో దాదాపు 40% కాల్స్ వ్యాక్సిన్లో అవసరమైన మార్గదర్శకత్వం , దానికి సంబంధించిన ప్రశ్నలకు సంబంధించినవి, దాదాపు 23% కాల్లు పెన్షన్కు సంబంధించినవి.మరో ఉదాహరణ ఏమిటంటే.. ఒక కాలర్ పింఛను పొందలేకపోయాడు. అతను ఎల్డర్ లైన్ బృందం నుండి మద్దతు కోరాడు. బృందం సంబంధిత పెన్షన్ ఆఫీసర్ని సంప్రదించి, రాష్ట్రం , కేంద్ర ప్రభుత్వం ద్వారా నిర్వహించబడుతున్న అన్ని ఆన్లైన్ సదుపాయాలను పరిశీలించింది. పెన్షన్ వెంటనే సీనియర్ సిటిజన్ ఖాతాలోకి బదిలీ అయింది. ఎల్డర్ లైన్ ద్వారా లక్షలాది మంది ఇటువంటి సంఘటనల గురించి ఫిర్యాదు చేయవచ్చు. వృద్ధుల మద్దతును పొందవచ్చు . అందుకే ‘ఎల్డర్ లైన్: 14567’ రాబోయే కాలంలో గొప్ప సేవగా అవతరిస్తుంది.
మానవ వనరుల అభివృద్ధి మంత్రిత్వ శాఖ
నేషనల్ మీన్స్ కమ్ మెరిట్ స్కాలర్షిప్ స్కీమ్  కోసం దరఖాస్తులను  సమర్పించడానికి చివరి తేదీ 31 అక్టోబర్, 2022 నేషనల్ స్కాలర్షిప్ పోర్టల్  ద్వారా దరఖాస్తు చేసుకోవాలి.
2022–-23 సంవత్సరానికి ఎన్ఎంఎంఎస్ఎస్ కోసం దరఖాస్తుల సమర్పణకు చివరి తేదీ అక్టోబర్ 31, 2022. 'నేషనల్ మీన్స్-కమ్-మెరిట్ స్కాలర్షిప్ స్కీమ్' కింద ఆర్థికంగా వెనుకబడిన వర్గాల ప్రతిభావంతులైన విద్యార్థులకు స్కాలర్షిప్లు అందజేయబడతాయి. ఎనిమిది– సెకండరీ దశలో వారి విద్యను కొనసాగించడానికి వారిని ప్రోత్సహించడానికి దీనిని చెల్లిస్తారు. ప్రతి సంవత్సరం తొమ్మిదో తరగతి నుండి ఎంపిక చేసిన విద్యార్థులకు ఒక లక్ష కొత్త స్కాలర్షిప్లు అందజేయబడతాయి. రాష్ట్ర ప్రభుత్వ, ప్రభుత్వ-సహాయక స్థానిక సంస్థల పాఠశాలల్లో చదువుతున్న విద్యార్థులకు పది నుండి 12 తరగతులలో వారి స్కాలర్షిప్ కొనసాగింపు/పునరుద్ధరణ కూడా ఉంటుంది. ఏటా స్కాలర్షిప్ మొత్తం రూ. 12000 చెల్లిస్తారు. నేషనల్ మీన్స్ కమ్ మెరిట్ స్కాలర్షిప్ స్కీమ్  నేషనల్ స్కాలర్షిప్ పోర్టల్ లో చేర్చబడింది. ఇది - విద్యార్థులకు అందించే స్కాలర్షిప్ పథకాల కోసం ఒక స్టాప్ ప్లాట్ఫారమ్. ఎన్ఎంఎంఎస్ఎస్ స్కాలర్షిప్లు డీబీటీ మోడ్ను అనుసరించి పబ్లిక్ ఫైనాన్షియల్ మేనేజ్మెంట్ సిస్టమ్ ద్వారా ఎలక్ట్రానిక్ బదిలీ ద్వారా ఎంచుకున్న విద్యార్థుల బ్యాంక్ ఖాతాలకు నేరుగా పంపిణీ చేయబడతాయి. ఇది 100శాతం కేంద్ర ప్రాయోజిత పథకం.
అన్ని మూలాల నుండి తల్లిదండ్రుల ఆదాయం రూ. 3,50,000 కంటే ఎక్కువ లేని విద్యార్థులు. సంవత్సరానికి స్కాలర్షిప్లను పొందేందుకు అర్హులు. స్కాలర్షిప్ అవార్డు కోసం ఎంపిక పరీక్షలో హాజరు కావడానికి విద్యార్థులు ఎనిమిదో తరగతి పరీక్షలో కనీసం 55శాతం మార్కులు లేదా తత్సమాన గ్రేడ్ కలిగి ఉండాలి. ఎస్సీ/ఎస్టీ విద్యార్థులకు 5శాతం సడలింపు ఉంటుంది). ధృవీకరణ రెండు స్థాయిల్లో ఉంటాయి. ఎల్1 అనేది ఇన్స్టిట్యూట్ నోడల్ ఆఫీసర్  స్థాయి ఎల్2 జిల్లా నోడల్ ఆఫీసర్ స్థాయి. ఐఎన్ఓ స్థాయి  ధృవీకరణ చివరి తేదీ నవంబర్ 15, 2022 డీఎన్ఓ స్థాయి  ధృవీకరణ చివరి తేదీ నవంబర్ 30, 2022.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 214.95 కోట్ల డోసులు  అందించారు
గత 24 గంటల్లో 17,81,723 డోసులు అందించారు
దేశవ్యాప్త క్రియాశీల కేసుల సంఖ్య 47,945
మొత్తం కేసుల్లో క్రియాశీల కేసులు 0.11%
ప్రస్తుత రికవరీ రేటు 98.71%
గత 24 గంటల్లో 5,970 మంది కోలుకున్నారు. దీంతో, కోలుకున్నవారి మొత్తం సంఖ్య 4,39,19,264 కు పెరిగింది.
గత 24 గంటల్లో 5,076 కొత్త కేసులు నమోదయ్యాయి.
రోజువారీ పాజిటివిటీ రేటు 1.58%
వారపు పాజిటివిటీ రేటు 1.72%
గత 24 గంటల్లో చేసిన 3,20,784 కొవిడ్ పరీక్షలతో కలిపి ఇప్పటివరకు 88.94 కోట్ల పరీక్షలు చేశారు.
పౌర విమానయాన మంత్రిత్వ శాఖ
తేజు విమానాశ్రయంలో కొత్తగా కల్పించిన మౌలిక సదుపాయాలను 2023 సెప్టెంబర్ 24 న ప్రారంభించనున్న శ్రీ జ్యోతిరాదిత్య ఎం సింధియాకొత్తగా అభివృద్ధి చేసిన మౌలిక సదుపాయాలలో రన్వే పొడిగింపు, కొత్త ఆప్రాన్ నిర్మాణం, కొత్త టెర్మినల్ భవనం, అగ్నిమాపక కేంద్రం, ఏటిసి టవర్మౌలిక సదుపాయాల అభివృద్ధికి 170 కోట్లు వెచ్చించిన ప్రభుత్వం
తేజు విమానాశ్రయంలో కొత్తగా కల్పించిన మౌలిక సదుపాయాలను 2023 సెప్టెంబర్ 24 న కేంద్ర పౌర విమానయాన, ఉక్కు శాఖ మంత్రి శ్రీ జ్యోతిరాదిత్య ఎం సింధియా, అరుణాచల్ ప్రదేశ్ ముఖ్యమంత్రి శ్రీ పెమా ఖండూతో కలిసి ప్రారంభిస్తారు.
తేజు పట్టణంలో ఉన్న తేజు విమానాశ్రయం దేశీయ విమానాశ్రయంగా పనిచేస్తోంది.తేజు విమానాశ్రయంలో ఒకే రన్వే ఉంది. 212 ఎకరాల భూమిలో తేజు విమానాశ్రయం నిర్మాణం జరిగింది.ఏటిఆర్ 72 తరహా విమానాల కోసం కార్యకలాపాలను నిర్వహించగల సామర్థ్యం కలిగి ఉంది. తేజు విమానాశ్రయాన్ని అభివృద్ధి చేయాలనీ రాష్ట్ర ప్రభుత్వం నుంచి అందిన అభ్యర్థన మేరకు ఏఏఐ అభివృద్ధి, అప్గ్రేడేషన్ పనులు చేపట్టి పూర్తి చేసింది. 170 కోట్ల రూపాయల ఖర్చుతో అభివృద్ధి కార్యక్రమాలు చెప్పారు. దీనిలో భాగంగా రన్వే  పొడిగింపు, .ఏటిఆర్ 72 తరహా విమానాల కోసం రెండు ఆప్రాన్ నిర్మాణం,, కొత్త టెర్మినల్ భవనం, అగ్నిమాపక కేంద్రం, ఏటిసి టవర్ నిర్మాణం చేపట్టి పూర్తి చేశారు.
పౌర విమానయాన మంత్రిత్వ శాఖ అమలు చేస్తున్న ఆర్ సి ఎస్ ఉడాన్ పథకం కింద తేజు విమానాశ్రయం 2018 లో పని చేయడం ప్రారంభించింది. . ఈ విమానాశ్రయం నుంచి ప్రస్తుతం దిబ్రుఘర్, ఇంఫాల్, గౌహతిలకు అలయన్స్ ఎయిర్ , ఫ్లైబిగ్ ఎయిర్లైన్ సంస్థలు ప్రతిరోజూ విమాన సర్వీసులు నిర్వహిస్తున్నాయి.
టెర్మినల్ భవన్ ముఖ్య లక్షణాలు:టెర్మినల్ ప్రాంతం: 4000 చ.మీ.రద్దీ ఎక్కువగా ఉండే సమయంలో 300 మంది ప్రయాణికులకు సౌకర్యాలుచెక్-ఇన్ కౌంటర్: 05 +రాకపోకలు సాగించే కేంద్రాలు 02విమానాలు నిలిపే సౌకర్యం : 02 - ఏటిఆర్ 72 తరహా విమానాల కోసం
భవిష్యత్తు అవసరాలు దృష్టిలో ఉంచుకుని నిర్మాణాలు:డబుల్ ఇన్సులేటెడ్ రూఫింగ్ సిస్టమ్.ఇంధన పొదుపు కోసం హెచ్విఏసి, వెలుతురు సౌకర్యంవేడి తగ్గించడానికి గెయిన్ గ్లేజింగ్.ఈసీబీసీ ప్రమాణాల మేరకు పరికరాలు.ఘన వ్యర్ధాల నిర్వహణ వ్యవస్థశుద్ధి చేసిన నీటిని మరుగుదొడ్లు, మొక్కల పెంపకానికి ఉపయోగించడం కోసం సౌకర్యాలువర్షం నీరు ఒడిసి పట్టడానికి చర్యలునాణ్యమైన నీటి పరికరాల వినియోగం
ప్రాజెక్టు ప్రయోజనాలుమరింత ఎక్కువ ట్రాఫిక్ను నిర్వహించడానికి విమానాశ్రయ సామర్థ్యాన్ని విస్తరించడం.దేశంలోని మిగిలిన ప్రాంతాలతో ఈశాన్యప్రాంతానికి రవాణా సౌకర్యం కలుగుతుంది.పర్యాటకం, వాణిజ్యం అభివృద్ధి చెంది ఉపాధి అవకాశాలు మెరుగుపడతాయిప్రాంతంలో మౌలిక సదుపాయాల అభివృద్ధి, ఆర్థిక వృద్ధికి ప్రోత్సాహం
లోహిత్ నది ఒడ్డున ఉన్న ఒక చిన్న పట్టణం తేజు. అరుణాచల్ ప్రదేశ్లోని లోహిత్ జిల్లా ప్రధాన కార్యాలయంగా తేజు ఉంది. చుట్టూ పచ్చటి అడవులు, కొండలతో ఉన్న ఈ పట్టణం ప్రకృతి అందాలకు ప్రసిద్ధి చెందింది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలలో కోవిడ్ టీకా అందుబాటుపై తాజా సమాచారం
రాష్ట్రాలకు, కేంద్రపాలిత ప్రాంతాలకు 57.15 కోట్లకు పైగా టీకా డోసులు
సరఫరాలో ఉన్న డోసులు కోటికి పైనే
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలో తయారయ్యే టీకా మందు డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|
2021, ఆగస్టు 24 న
|
|
సరఫరా చేసినవి
|
|
57,15,22,580
|
|
సరఫరాలో ఉన్నవి
|
|
1,00,84,700
|
|
అందుబాటులో ఉన్న నిల్వ
|
|
3,29,58,715
కేంద్రం ఇప్పటిదాకా 57.15 కోట్లకు పైగా  ) టీకా డోసులు రాష్ట్రాలకు, కేంద్రపాలిత ప్రాంతాలకు ఇచ్చింది. మరో 1,00,84,700 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం 3.29 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
ప్రధాన మంత్రి కార్యాలయం
లోకమాన్య బాల గంగాధర్ తిలక్ 100 వ వర్ధంతి నాడు ఆయన కు శ్రద్ధాంజలి ని ఘటించిన ప్రధాన మంత్రి
లోకమాన్య బాల గంగాధర్ తిలక్ 100 వ వర్ధంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని ఘటించారు.
‘‘లోకమాన్య తిలక్ 100 వ వర్ధంతి సందర్భం లో భారతదేశం ఆయన కు ప్రణామాన్ని ఆచరిస్తున్నది. ఆయన లోని గ్రహణశక్తి, సాహసం, న్యాయ జ్ఞానం, ఇంకా స్వరాజ్ ను గురించిన ఆలోచనలు.. ఇవి మనకు నిరంతరాయం గా ప్రేరణ ను అందిస్తూ ఉన్నాయి’’ అని ఒక ట్వీట్ లో ప్రధాన మంత్రి పేర్కొన్నారు.
https://twitter.com/i/status/1289399888065605632
(
ఆరోగ్య, కుటుంబ సంక్షేమ మంత్రిత్వ శాఖ
47.5 లక్షలు పైబడ్డ కోలుకున్నవారి సంఖ్య కోలుకున్నవారిలో 73% మంది 10 రాష్ట్రాలనుంచే
ఒక్కరోజులో 15 లక్షలమందికి పరీక్షలు జరపటం ద్వారా అత్యధిక సంఖ్యలో పరీక్షలతో రికార్డులకెక్కిన రోజే భారత్ లో ఆ ధోరణి అదే పనిగా కొనసాగుతూ వస్తోంది. 47.5 లక్షలకు  పైగా బాధితులు కోవిడ్ నుంచి ఇప్పటివరకూ విముక్తులు కాగా గడిచిన 24 గంటల్లొనే 81,177 మంది కోలుకున్నారు.
చికిత్సలో ఉన్న 9,70,116 మందితో పోల్చుకున్నప్పుడు కోలుకున్నవారే నేటికి దాదాపు 38 లక్షలు  ఎక్కువగా నమోదయ్యారు. ఇంత భారీ సంఖ్యలో కోలుకుంటూ ఉండటంతో జాతీయ స్థాయిలో కోలుకుంటున్నవారి శాతం క్రమంగా పెరుగుతూ వస్తోంది. ప్రస్తుతం అది 81.74% అయింది.
కొత్తగా కోలుకున్నవారిలో 73% మంది కేవలం పది రాష్ట్రాలకు చెందినవారే ఉండటం కూడా గమనార్హం. అవు మహారాష్ట, ఆంధ్రప్రదేశ్, కర్నాటక, తమిళనాడు, ఉత్తరప్రదేశ్, ఒడిశా, ఢిల్లీ, కేరళ, పశ్చిమబెంగాల్, అస్సాం. .
కొత్తగా కోలుకున్నవారి సంఖ్య రీత్యా మహారాష్ట్ర మొదటి స్థానంలోనే ఉంటూ వస్తోంది. ఆ రాష్ట్రంలో ఈరోజు 17,000 మంది కోలుకోగామ్ రెండో స్థానంలో ఉన్న ఆంధ్రప్రదేశ్ లో 8,000 మంది కోలుకున్నారు.
దేశవ్యాప్తంగా గడిచిన 24 గంటల్లో 86,052 కొత్త కోవిడ్ కేసులు నమోదయ్యాయి.
కొత్త కేసులలో 75% పది రాష్ట్రాల్లోనే కేంద్రీకృతమై ఉన్నట్టు కూడా స్పష్టమవుతోంది. వాటిలో మహారాష్ట్రలో అత్యధికంగా 19,000 కొత్త కేసులున్నాయి. ఆంధ్రప్రదేశ్, కర్నాటక రెండూ ఏడేసి వేలు మించి నమోదు చేశాయి.
గత 24 గంటల్లో 1,141 మరణాలు నమోదయ్యాయి. వీటిలో 83% కూడా ఆ 10 రాష్ట్రాలనుంచే కావటం గమనార్హం.
నిన్న నమోదైన కొత్త మరణాలలో 40% మహారాష్ట్ర నుంచే కాగా అక్కడి మరణాల సంఖ్య 458. ఆ తరువాత స్థానంలో ఉన్న పంజాబ్ లో 76 మంది, ఉత్తరప్రదేశ్ లో 67 మంది చనిపోయారు.